# Bilbo Reppuli

### Wikipedia

Bilbo Reppuli on keskeinen, fiktiivinen hahmo J.R.R. Tolkienin kirjoissa Taru sormusten herrasta ja Hobitti eli sinne ja takaisin. Hän oli Keski-maan hobitti ja kuuluisan Frodo Reppulin setä ja serkku.

Vuonna 1966, BBC:n radiokuunnelmassa Hobitista, Bilboa esitti Paul Daneman. Vuonna 1977 Rankin/Bass teki animaation Hobitista, ja Bilbon äänenä oli Orson Bean. Bean oli myös vanhan Bilbob ja Frodon ääni saman yhtiön julkaisemassa animaatiossa Kuninkaan paluu. Ralph Bakshin Taru sormusten herrasta-animaatiossa 1978, Bilbon ääni oli Norman Bird. BBC:n Taru sormusten herrasta radiokuunnelmassa 1981, Bilboa esitti John Le Mesurier. Peter Jacksonin elokuvissa Taru sormusten herrasta: Sormuksen Ritarit (2001) ja Kuninkaan paluu (2003) Bilbon roolissa oli Ian Holm, joka oli esittänyt Frodon roolia BBC:n radiokuunnelmassa 20 vuotta aikaisemmin.

Varoitus: Seuraava kirjoitus paljastaa yksityiskohtia juonesta.

Bilbo syntyi 22. syyskuuta 2890 Kolmatta aikaa, Bungo Reppulille ja Belladonna Tukille. 2941, Bilbo lähti Gandalfin, Thorin Tammikilven ja kahdentoista muun kääpiön kanssa, valtaamaan Yksinäistä Vuorta takaisin Smaug Kultaiselta. Tämä johti heidät seikkailuun, joka vei heidät Rivendelliin ja läpi Synkmetsän, päämääränään Erebor. Siellä, juuri kun Thorin ja kumppanit olivat vallanneet vuoren itselleen takaisin, alkoi Viiden Armeijan Taistelu.

Hobitin seikkailuissa Bilbo löysi myös Valtasormuksen ja pakeni Klonkulta, voitettuaan tämän arvoituskilvassa kysymyksellä "Mitä minulla on taskussani?". Kuitenkin kilpailun kuluessa Bilbo kertoi olevansa Reppuli ja tulevansa Konnusta. Bilbo kantoi sormusta 60 vuotta, tietämättä mitään sen merkityksestä, ja se pidensi Bilbon elämää yli tavallisen rajan. Hän käytti sormusta kun hän taisteli Synkmetsän hämähäkkejä vastaan ja kun hän pelasti Thorinin ja muut Synkmetsän haltioilta. Viiden Armeijan Taistelussa, Bilbo käytti sormusta pysyäkseen piilossa ja vahingoittumattomana. Tämän takia häntä oli hieman vaikea löytää taistelun jälkeen, koska hän oli saanut kiven päähänsä ja pyörtynyt, mutta herättyään hän otti sormuksen pois.

Seikkailun jälkeen Bilbo adoptoi Frodon ja käyttää sormusta piiloutuakseen epämieluisilta serkuiltaan Säkinheimo-Reppuleilta, kun he tulivat kylään. Taru sormusten herrasta-kirjassa, Bilbo lähtee Konnusta 111. syntymäpäivänään (22. syyskuuta 3001), jättäen sormuksen ja koko muun omaisuutensa Frodolle. Hän matkusti Rivendelliin, kolmen kääpiön kanssa, missä hän eli rauhallista elämää, syöden, nukkuen, kirjoittaen runoja ja työstäen kirjaansa, Sinne ja takaisin, tunnetaan nimellä Hobitti. Hän kirjoitti myös kirjan Käännöksiä haltiakielestä, josta tuli Silmarillionin perusta. Kuninkaan paluun lopussa Bilbo lähtee Frodon, Gandalfin ja haltioiden kanssa Harmaisiin Satamiin, ja lähtee laivalla sieltä meren yli Valinoriin, 29. syyskuuta 3021. Hän oli jo juhlinut 131. syntymäpäiväänsä, joten hän oli vanhin hobitti, joka oli koskaan elänyt Keski-maassa.

## [muokkaa] Aiheesta muualla

- Bilbo Reppulin fanilistaus

Haettu osoitteesta http://fi.wikipedia.org../../../b/i/l/Bilbo_Reppuli_07e5.html

Luokka: Keski-Maan henkilöhahmot

##### Views

- Artikkeli
- Keskustelu
- Nykyinen versio

##### Etsi